Эджевит, Бюлент

Мустафа Бюлент Эджевит (; 1925-æм азы 28 майы, Стамбул — 2006-æм азы 5 ноябры, Анкара) уыдис Турчы политик, поэт, фыссæг, тæлмацгæнæг, журналист. Цыппар æмгъуыды уыдис бæстæйы премьер-министр.

Эджевит уыдис, Кемаль Ататюрк бындур кæмæн сæвæрдта, уыцы Адæмон республикон партийы раздзог 1972-1980 азты.

1974-æм азы, 1977-æм азы, стæй 1978—1979 азты уыдис Турчы премьер-министр. 

Æфсæддон фæфæлдæхты фæстиуæгæн уымæй байстой политикон архайд кæныны бар, фæлæ фæстæдæр уыцы тобæ аиуварс чындæуыдис, æмæ Эджевит ногæй раздæхтис политикæмæ. 1987—1988 æмæ 1989—2004 азты Эджевит разамынд лæвæрдта Галиуон демократон партийæн, стæй 1999—2002 азты ногæй сси Турчы премьер-министр. Йæ архайды рæстæг Туркæн бантыстис Европæйы Цæдисмæ бацæуынмæ кандидатон бæстæйы статус райсын æмæ курдаг растджыты раздзог Оджаланы ахастонмæ бакæнын.

Эджевиты фæстæ Турчы премьер-министр сси Абдулла Гюль.

Бюлент Эджевит канд политик нæу, фæлæ ма фыссæг æмæ тæлмацгæнæг. Туркаг æвзагмæ тæлмац кодта Рабиндранат Тагоры уацмыстæ, иннæты ’хсæн.

 Фиппаинæгтæ 

Категори:Зындгонд адæм алфавитмæ гæсгæ
Категори:Турчы премьер-министртæ
Категори:Турчы политиктæ
Категори:XX æнусы политиктæ
Категори:XXI æнусы политиктæ
Категори:Стамбулы чи райгуырдис, уыдон
Категори:Анкарайы чи амардис, уыдон